สวัสดีค่ะ หนูฉีดยาคุม(แบบ3เดือน)มาได้ปีกว่าๆ ไปฉีดตรงตามที่คุณนัดปกติ แรกๆอาการข้างเคียงประจำเดือนมากะปริดกะปรอย แล้วก็ไม่มีประจำเดือนอีกเลย เมื่อไม่มีกี้วันนี้ประจำเดือนกลับมา และมีจำนวนเยอะผิดปกติ ปวดท้องแรงเป็นระยะๆ แบบนี้มีโอกาสท้องหรือเป็นโรคอื่นๆไหมคะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยผลข้างเคียงจากยาฉีดประเภททุก 3 เดือนอาจทำให้มีเลือดออกผิดปกติทางช่องคลอด ประจำเดือนมาไม่สม่ำเสมอได้ เป็นอาการที่เกิดขึ้นได้ตามปกติ แต่อย่างไรก็ตามไม่ควรมีเลือดออกมามากติดต่อกันเกิน 7 วัน ซึ่งอาจหมายถึงเลือดออกจากสาเหตุอื่นๆเช่น เนื้องอก การติดเชื้อของอวัยวะภายในอุ้งเชิงกรานได้ ควรไปพบแพทย์เพื่อตรวจเพิ่มเติม